
	1.
	Rīkojuma projekts
1. Satiksmes ministrijai nodot Zemkopības ministrijas valdījumā šādus uz valsts vārda Satiksmes ministrijas personā zemesgrāmatā ierakstītus nekustamos īpašumus:
	Priekšlikums
Tiesiskai skaidrībai un nodibinātai analoģisku Ministru kabineta rīkojuma projektu izstrādes praksei lūdzam rīkojuma projekta 1.1. - 1.9. apakšpunktā, līdzīgi kā tas izdarīts anotācijas 1.3. sadaļā, atsevišķi izdalīt valdījumā nododamo nekustamo īpašumu sastāvā ietilpstošās meža zemes platības (sk., piemēram, Ministru kabineta 2024. gada 19. marta rīkojumu Nr.197 "Par valsts nekustamā īpašuma "Īrijas" Medumu pagastā, Augšdaugavas novadā, nodošanu Zemkopības ministrijas valdījumā" un Ministru kabineta 2024. gada 9. janvāra rīkojumu Nr.9 "Par valsts nekustamā īpašuma "Žodzēni" Briģu pagastā, Ludzas novadā, nodošanu Zemkopības ministrijas valdījumā").

Pamatojums:  Anotācijas 1.1. sadaļā kā rīkojuma projekta izstrādes pamatojumi norādīti likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8. panta ceturtā daļa un Meža likuma 44. panta pirmā daļa. Savukārt no anotācijas un Tiesību akta lietai pievienotajiem paskaidrojošajiem dokumentiem secināms, ka Zemkopības ministrijas valdījumā paredzēts nodot gan meža zemi, gan arī pārējo attiecīgo nekustamo īpašumu sastāvā ietilpstošo zemi. Turklāt arī anotācijas 1.2. sadaļā norādītais rīkojuma projekta mērķis ir nodot Zemkopības ministrijas valdījumā valsts nekustamos īpašumus, kas nav nepieciešami Satiksmes ministrijas vai tās padotībā esošo iestāžu funkciju nodrošināšanai un kuru sastāvā ir meža zeme.
Piedāvātā redakcija
-
	Sandris Rāgs (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
No anotācijas 1.3. sadaļā "Pašreizējā situācija" norādītā secināms, ka vairāki Zemkopības ministrijas valdījumā nododamie nekustamie īpašumi tiek iznomāti. Ņemot vērā minēto, lūdzam Tiesību akta lietai pievienot attiecīgos nomas un to pārjaunojuma līgumus, bez kuru esības nav iespējams pieņemt lēmumu pēc būtības.

Pamatojums:  Ministru kabineta 2021. gada 7. septembra noteikumu Nr.606 "Ministru kabineta kārtības rullis" 44. punkts.
 
Piedāvātā redakcija
-
	Sandris Rāgs (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt nekustamā īpašuma "Baltika" (nekustamā īpašuma kadastra Nr.6068 006 2002) sastāvā ietilpstošās zemes vienības kadastra apzīmējumu (6068 006 2002).
Piedāvātā redakcija
-
	Sandris Rāgs (TM)

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Lūdzam aizpildīt anotācijas 2. sadaļu.

Pamatojums: Ministru kabineta 2021. gada 9. septembra noteikumu Nr.617 "Tiesību akta projekta sākotnējās ietekmes izvērtēšanas kārtība" 15. punkts.
Piedāvātā redakcija
-
	Sandris Rāgs (TM)



